Съобщение за инвестиционно предложение за разширение на Филтрационно-сушилен цех № 3 в Обогатителна фабрика „Ветово“ с местоположение поземлен имот с идентификатор 10803.234.542 по кадастралната карта и кадастралните регистри на гр. Ветово, обл. Русе 
СЪОБЩЕНИЕ 
по чл. 5, ал. 2 на Наредбата за условията и реда за извършване на ОВОС

            Внесеното от възложителя - „КАОЛИН“ ЕАД инвестиционно предложение за разширение на Филтрационно-сушилен цех № 3 в Обогатителна фабрика „Ветово“, с местоположение поземлен имот с идентификатор 10803.234.542 по кадастралната карта и кадастралните регистри на гр. Ветово, обл. Русе, се оценява като разширение на площадката на Обогатителна фабрика „Ветово“, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 от Закона за опазване на околната среда /ЗООС/, т.к. е свързано с увеличаване на производствените мощности за каолин и наличие на нов организиран източник на емисии в атмосферния въздух.

        Съобразено с гореизложеното, на основание чл. 93, ал. 1, т. 2 и т. 3 от ЗООС, ИП за разширение на Филтрационно-сушилен цех № 3 в Обогатителна фабрика „Ветово“ подлежи на процедура за преценяване на необходимостта от извършване на оценка на въздействието върху околната среда /ОВОС/.
        Работата на Обогатителна фабрика „Ветово“ е свързана и с експлоатацията на две находища за кварц-каолинова суровина – „Ветово“ и „Есенниците“, тъй като се захранва със суровина от тях. Разработването на различните участъци от тези находища попада в обхвата на Глава шеста от ЗООС, за което са проведени и съгласувателни процедури по ОВОС.
         Съгласно чл. 2, ал. 1, т. 1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони, следва да се извърши процедура по преценяване на вероятната степен на въздействие върху защитените зони. В съответствие с чл. 31, ал. 4 на Закона за биологичното разнообразие, оценката за съвместимост ще се извърши чрез процедурата за преценяване на необходимостта от извършване на ОВОС.
Възложителят е уведомен за действията, които трябва да предприеме, с писмо на РИОСВ – Русе с изх. № АО-3893-(1)-26.08.2022 г. Копие на писмото е изпратено до община Ветово. 
